<classify> Kwa muda mrefu sasa Singano na Simba wamekuwa kwenye mgogoro wa kimkataba ambapo mchezaji huyo anadai alishamaliza mkataba wake kwani alisaini kuichezea klabu hiyo kwa miaka miwili na Simba ikisema kwamba mchezaji huyo bado halali yao kwani alisaini miaka mitatu na mkataba wake unamalizika Juni mwakani.Taarifa ya TFF ilisema kuwa imefuatilia mgogoro wa pande hizo mbili kwa muda mrefu na kuamua kuwaita ili kuona tatizo lilipo.TFF imeagiza mwakilishi wa klabu ya Simba pamoja na mchezaji wa Simba wafike ofisi za TFF siku ya Jumanne tarehe 09062015 leo kwa mazungumzo, ilisomeka taarifa hiyo.Aidha taarifa hiyo ilisema kila upande unatakiwa kufika na vielelezo vyake kuhusu mkataba huo.Katika kipindi hiki cha kuelekea kwenye mazungumzo, TFF inaziasa pande zote mbili zijiepushe na kutoa matamko yanayoweza kuchochea hali ya kutoelewana na kuamsha hisia mbaya katika familia ya mpira wa Miguu Tanzania, ilisomeka taarifa hiyo.Mwanzoni mwa wiki iliyopita Simba ilitishia kumshitaki mchezaji huyo, kwa madai ameidhalilisha klabu kwa kitendo chake cha kudai hajasaini mkataba wa miaka mitatu na kumtaka apeleke mkataba wake wa miaka miwili anaodai alisaini.Katika moja ya malalamiko yake, Singano ambaye anahusishwa na kutaka kujiunga na Azam alisema uwepo wake Simba haujamnufaisha kwani licha ya kufanya vizuri lakini hana pa kuishi mpaka sasa na hivyo anataka kuihama klabu hiyo atafute mahali anapoweza kupata maslahi zaidi.  <topic>: MICHEZO 